Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 34/2004. (IV. 26.) ESZCSM rendelethez
Paragraph Index: 2401

4. táblázat tartalmazza. 4.5. Mintavételi dokumentáció A mintavételt végzõ személynek fel kell jegyeznie a tétel jellegét és eredetét; annak tulajdonosát, szállítóját vagy fuvarozóját; a mintavétel idejét és helyét; és bármely fontos információt. A javasolt mintavételi módszertõl történõ bármely eltérést dokumentálni kell. A laboratóriumi másodmintát a dokumentáció egy aláírt példánya kíséri, és egy példányt a mintavételt végzõ személy tart magánál. A mintavételi dokumentáció egy példányát át kell adni a tétel tulajdonosának vagy a tulajdonos képviselõjének, akár el kell látni õt laboratóriumi mintával, akár sem. Amennyiben a mintavételi dokumentáció számítógéppel feldolgozott formában készül, ezeket ugyanazon címzettek között kell szétosztani és hasonló igazolható ellenõrzési módot kell alkalmazni. 4.6. A laboratóriumi minta csomagolása és szállítása A laboratóriumi mintát egy tiszta, vegyileg közömbös tartályban kell elhelyezni, ami biztos védelmet nyújt a szennyezõdés, a sérülés és a szivárgás ellen. A tartályt le kell pecsételni, megbízható módon fel kell címkézni, és csatolni kell a mintavételi dokumentációt. Amennyiben vonalkódot alkalmaznak, javasolt azt alfanumerikus információval ellátni. A mintát — amilyen hamar kivitelezhetõ — a laboratóriumba kell szállítani. El kell kerülni, hogy az a szállítás közben romlásnak induljon, pl. a friss mintákat hûvösen, a fagyasztott mintákat pedig fagyasztva kell tartani. Az emlõs- és baromfihús mintákat szállítás elõtt le kell fagyasztani, kivéve, ha még azelõtt a laboratóriumba szállítják, hogy megromolhatnának. 4.7. Az analitikai minta elõkészítése A laboratóriumi mintát egyedi azonosítóval kell ellátni, amit a kézhezvétel dátumával és a mintanagysággal együtt bele kell foglalni a mintavételi dokumentációba. Az áru vizsgálandó részét, vagyis az analitikai mintát — amilyen hamar kivitelezhetõ — el kell különíteni. Amennyiben a szermaradék-szintet olyan részek belefoglalásával kell kiszámolni, amiket nem analizálnak, az elkülönített részek tömegét dokumentálni kell. 4.8. Az analitikai rész elõkészítése Az analitikai mintát — amennyiben erre alkalmas — fel kell darabolni és jól össze kell keverni annak érdekében, hogy reprezentatív vizsgálati részeket lehessen kivenni belõle. Az analitikai rész méretét az analitikai módszer és a keverés hatékonysága alapján kell meghatározni. A darabolás és a keverés módszerét dokumentálni kell, és a módszer nem befolyásolhatja az analitikai mintában lévõ szermaradékokat. Amennyiben szükséges, a káros hatások minimalizálása érdekében az analitikai mintát különleges körülmények között — pl. 0 ˚C alatti hõmérsékleten — kell feldolgozni. Amennyiben a feldolgozás hatással lehet a szermaradékokra és nincs alternatív gyakorlati eljárás, az analitikai rész tartalmazhat egész egységeket vagy egész egységekbõl kivett részeket. Amennyiben így az analitikai rész kevés egységet vagy részt tartalmaz, és így nem reprezentálja az analitikai mintát, megfelelõ számú párhuzamos részt kell analizálni az átlagérték bizonytalanságának jelzésére. Amennyiben a vizsgálati részeket analízis elõtt tárolni kell, a tárolás módszerének és ideje hosszának nem szabad befolyásolnia a jelenlévõ szermaradék szintet. Szükség esetén ismétléshez és megerõsítõ vizsgálathoz további részeket kell kivenni.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes